**GUVERNUL ROMÂNIEI**

**HOTĂRÂRE**

**privind stimularea performanței şcolare înalte din învățământul preuniversitar**

În temeiul articolului 108 din Constituţia României, republicată,

având în vedere prevederile articolelor 2, 12, 57, 105, 109 și 111 din Legea educației naționale nr. 1/2011, cu modificările şi completările ulterioare,

**GUVERNUL ROMÂNIEI** adoptă prezenta hotărâre:

**ART. 1** Pentru stimularea performanței şcolare înalte din învățământul preuniversitarMinisterul Educației Naționale şi Cercetării Ştiinţifice, inspectoratele şcolare judeţene, inspectoratul şcolar al municipiului Bucureşti şi unităţile de învăţământ organizează pentru elevi competiții școlare pe discipline, multidisciplinare, interdisciplinare, transdisciplinare şi competiții educative extrașcolare şi extracurriculare, la nivel județean, interjudețean, regional, național și internațional.

**ART. 2** Normele metodologice privind cheltuielile cu organizarea şi desfăşurarea competițiilor școlare, extrașcolare şi extracurriculare, cuantumul stimulentelor financiare acordate elevilor premiați, profesorilor care i-au pregătit și unităților școlare de proveniență a premianților, sunt prevăzute în Anexă, care face parte integrantă din prezenta hotărâre.

**ART. 3** La data intrării în vigoare a prezentei Hotărâri de Guvern, se abrogă Hotărârea Guvernului nr. 369/1994 privind organizarea şi desfăşurarea manifestărilor ştiinţifice studenţeşti, a concursurilor pe obiecte de învăţământ, pe meserii, cultural-artistice, tehnico-ştiinţifice şi a campionatelor şi concursurilor sportive şcolare naţionale şi internaţionale, publicată în Monitorul Oficial al României nr. 212 din 12 august 1994, Partea I.

**PRIM MINISTRU,**

**DACIAN JULIEN CIOLOȘ**